Stasys Povilaitis (1947)

Stasys Povilaitis (1947 m. sausio 15 d. Kaune – 2015 m. spalio 6 d. Palangoje) – Lietuvos estradinių dainų atlikėjas ir dainų tekstų autorius.

 Biografija 

1954–1961 m. mokėsi Kauno 4-ojoje vidurinėje mokykloje bei specialiojoje muzikos mokykloje, kurioje lankė smuiko ir obojaus pamokas, dainavo Kauno radiofono berniukų chore. 1961 m. išvyko į Palangą, baigė aštuonmetę mokyklą. Mokslus tęsė vakarinėje mokykloje. Su bendraminčiais buvo subūręs jaunimo estrados ansamblį. 1962–1965 m. Palangos statybos valdybos darbininkas. 1965–1976 m. Vilniaus universitete studijavo žurnalistiką. Prieš pat studijas jį pastebėjo kompozitorius Mikas Vaitkevičius ir pakvietė dainuoti ansamblyje „Ritmas“, kuris koncertavo naktiniame bare „Dainava“.„In memoriam 10 06. Mirė Maestro Stasys Povilaitis“. Aidas. Nuoroda tikrinta 2022-06-07.

1970 m. tapo LTSR filharmonijos ansamblio „Nemuno žiburiai“ solistu. Su šiuo ansambliu dainininkas apkeliavo visą Tarybų Sąjungą. 1973 m. iširus „Nemuno žiburiams“ prisijungė prie ansamblio „Nerija“ ir netrukus sulaukė milžiniško populiarumo. 1976 m. vienerius metus koncertavo su Miko Suraučiaus ansambliu. 1984–1987 m. Vilniaus estradinių ansamblių ir orkestrų susivienijimo artistas, dalyvavo viešbučio „Lietuva“ varjetė programose. Nuo 1987 m. koncertinės organizacijos „Tonas“ estrados artistas, rengė autorines programas, koncertavo Lietuvoje bei užsienyje.Kas yra kas Lietuvoje. Kraštiečiai. – Kaunas: Neolitas, 2008. – 691 psl.Stasys Povilaitis: „Norėčiau būti jaunesnis“, 2008-08-03

2012 m. patyrė pirmąsias rimtesnes sveikatos problemas. Paskutinius trejus metus praleido daugiausia atsiribojęs nuo scenos. Paskutinis S. Povilaičio viešas pasirodymas – 2015 m. liepos 6 d., kai jis drauge su Algirdu Kaušpėdu bei kitais atliko tautišką giesmę ant Palangos tilto akcijoje „Tautiška giesmė aplink pasaulį“.

Mirė 2015 m. spalio 6-osios ryte, vėliau buvo patvirtinta, kad mirties priežastis – plaučių vėžys, kuriuo dainininkas, įtariama, sirgo trejus metus. S. Povilaičio valia, urna su kremuotais palaikais palaidota Palangos miesto kapinėse.„Metai be S. Povilaičio: išlydėjome tik pelenus, prisiminimų iš gerbėjų širdžių laikas neišplėš“. Delfi.lt. Nuoroda tikrinta 2022-06-07.

 Kilmė 
S. Povilaitis augo be tėvo, su vieniša mama Marija Povilaityte, kuri jam per gyvenimą taip ir neatskleidė tikrojo tėvo vardo.Vieną paskutinių interviu B. Povilaitienė davė prie vyro kapo: jautriais atsiminimais pasidalijo ypatingą dieną lrytas.lt 2024-09-07 Jai su sūnumi iš Kauno persikėlus gyventi į Palangą, susipažino su palangiškiu Artūru Medickiu, neturėjusiu šeimos, ir už jo ištekėjo. Kartu su paaugliu sūnumi ji apsigyveno nedideliame vyro namelyje, šalia kurio vėliau Stasys pasistatė gyvenamąjį namą. Patėvis mylėjo žmonos sūnų, palaikė gerus santykius, norėjo suteikti jam savo pavardę.

 Kūryba 
miniatiūra|Kapas Palangos kapinėse
Soliniai albumai: http://www.discogs.com/artist/983290-Stasys-Povilaitis
 1974 m. „Dainuoja Stasys Povilaitis“ (LP)
 1991 m. „Po dvidešimties metų“ (LP)
 1993 m. „Sudeginti tiltai“ (MC)
 1995 m. „Švieski man vėl“ (MC)
 1995 m. „Pabūkim laimingi“ (MC)
 1995 m. „Sveikas, dainininke“ (CD)
 1996 m. „Aidi, aidi“ (MC)
 1996 m. „Sugrįžimas“ (MC)
 1997 m. „Laimės vainikas“ (MC, CD)
 1997 m. „Sena plokštelė“ (CD)
 1998 m. „Nesakau“ (CD)
 1999 m. „Sapnų šaly“ (CD)
 2001 m. „Auksiniai praėjusio šimtmečio šlageriai“ (CD)
 2002 m. „Kai uždainuoja“ (CD)
 2002 m. „Prie mažo namelio“ (CD, „Rebelheart“ kartu su Stasiu Povilaičiu)
 2003 m. „Be problemų“ (MC, CD)
 2004 m. „Dar po vieną…“ (CD, kartu su grupe „Rebelheart“)
 2006 m. „Geriau mylėt…“ (CD)
 2012 m. „Nesukim sau galvos“ (CD)
 2013 m. „Auksiniai praėjusio šimtmečio šlageriai“ (2×CD)

 Įvertinimas 
 1967 m. Baltijos šalių konkurso „Liepojos gintaras“ laureatas
 1968 m. konkurso „Vilniaus bokštai“ diplomas
 1970 m. konkurso „Lenkų daina“ laureatas
 1991 m. Antano Šabaniausko premija
 1993 m. Naujosios komunikacijos mokyklos „Gintarinės palmės“ premija, už nacijos formavimą
 1997 m. „Bravo“ premija, už nuopelnus muzikai
 1997 m. DLK Gedimino 5 laipsnio ordinas http://www3.lrs.lt/pls/inter3/dokpaieska.showdoc_l?p_id=35625
 2007 m. Vyriausybės kultūros ir meno premija http://www3.lrs.lt/pls/inter3/dokpaieska.showdoc_l?p_id=292093
 2013 m. medalis „Už nuopelnus Vilniui ir Tautai“ Atlikėjui Stasiui Povilaičiui įteiktas medalis „Už nuopelnus Vilniui ir Tautai“, 2013-09-23
 2013 m. M.A.M.A. apdovanojimai, už nuopelnus Lietuvos muzikai

 Šaltiniai 

 Nuorodos 
 Stasys Povilaitis – „Aš daktaras“ (video)
 Stasys Povilaitis – „Pienė“ (video)

Kategorija:Lietuvos estrados dainininkai
Kategorija:Lietuvos dainų autoriai